ཞག་གསུམ་པར་ཏན་ཏན་དུས་ཚོད་དེར་ཡང་སྐྱར་སླེབས་པ་ན།ཁོ་ལ་སྔར་ལས་དུངས་བ་ཆེ་བའི་དགའ་ཚོར་རང་དབང་མེད་པ་ཞིག་གིས་དུས་ལྟར་ཐོན་པའི་ཁོ་མོ་དང་མུ་མཐུད་དུ་ལག་པ་དང་ལག་པ་འབྱར་ཞིང་ལུས་པོ་དང་ལུས་པོ་སྦྱོར་གྱིན་བདེ་བ་དཔག་མེད་ཀྱི་ལས་དེར་ཡང་སྐྱར་ཞུགས།ཁ་ནས་ཅི་ཡང་བཤད་མ་དགོས་བ་དེ་ཡོད་ཚད་ཁོ་མོའི་གདོང་གི་མཛེས་བ་དྭངས་མོ་དེ་དང་མིག་མདངས་རྣོན་མོ་དེ་ཁོ་ནས་རྣམ་པར་གཞོམ་ལ།ཚེ་ཐོག་འདིར་མཐོང་དཀོན་པའི་བུད་མེད་དེར་ཅིས་ཀྱང་ཞེ་གཏིང་ནས་ཡོངས་སུ་ཆགས་པ་དེ་རྒྱུན་ལྡན་ཅིག་མིན་པ་རྟོགས་ཀྱང་།ཁོ་རང་འཐོམ་སྦྲིད་དུ་གྱུར་བ་ལྟ་བུའི་ཚོར་སྣང་དེའི་གཞན་དབང་དུ་གཞི་ནས་གྱུར།